ROZHODNUTIE KOMISIE
z 12. apríla 2006,
ktorým sa mení a dopĺňa rozhodnutie 2003/135/ES týkajúce sa predĺženia plánov eradikácie klasického moru ošípaných a núdzového očkovania diviačej zveri proti klasickému moru ošípaných v určitých oblastiach spolkových krajín Severné Porýnie-Vestfálsko a Porýnie-Falcko a ukončenia týchto plánov v ďalších oblastiach Porýnia-Falcka (Nemecko)
[oznámené pod číslom K(2006) 1531]
(Len znenia v nemeckom a francúzskom jazyku sú autentické)
(2006/285/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na jej články 16 ods. 1 a 20 ods. 2,
keďže:
(1)
Rozhodnutím Komisie 2003/135/ES z 27. februára 2003 o schválení plánov eradikácie klasického moru ošípaných a núdzového očkovania diviačej zveri proti klasickému moru ošípaných v Nemecku, v spolkových krajinách Dolné Sasko, Severné Porýnie-Vestfálsko, Porýnie-Falcko a Sársko (2) sa prijalo ako jedno z niekoľkých opatrení na boj proti klasickému moru ošípaných.
(2)
Nemecko oznámilo Komisii, že klasický mor ošípaných sa rozšíril na diviačiu zver v určitých oblastiach Severného Porýnia-Vestfálska. Nemecko takisto uviedlo, že plány eradikácie klasického moru ošípaných a núdzového očkovania diviačej zveri proti klasickému moru ošípaných sa rozšírili do uvedených oblastí Porýnia-Falcka a určitých priľahlých oblastí.
(3)
Nemecko takisto Komisii oznámilo, že situácia týkajúca sa výskytu klasického moru ošípaných v určitých oblastiach Porýnia-Falcka sa výrazne zlepšila a plány eradikácie klasického moru ošípaných a núdzového očkovania diviačej zveri proti klasickému moru ošípaných nie je potrebné v týchto oblastiach naďalej uplatňovať.
(4)
Rozhodnutie 2003/135/ES by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha k rozhodnutiu 2003/135/ES sa nahrádza znením v prílohe k tomuto rozhodnutiu.
Článok 2
Toto rozhodnutie je určené Spolkovej republike Nemecko a Francúzskej republike.
V Bruseli 12. apríla 2006